יפתח קליין

יפתח קליין (נולד ב-28 בספטמבר 1972) הוא שחקן קולנוע, טלוויזיה ותיאטרון ישראלי. קליין נולד בתל אביב וגדל במושב בצרה. בשנת 1993, עם סיום שירותו הצבאי הקרבי, נרשם ללימודי משחק בסטודיו למשחק ניסן נתיב. במהלך לימודיו הופיע קליין בהצגה "הביצה", במסגרת פסטיבל "פודיום" במוסקבה שברוסיה. עם סיום לימודיו המשיך את דרכו בתיאטרון בהצגות "משחקים בחצר האחורית" בתיאטרון חיפה ו"הורדוס", "ליזיסטרטה", "ילדים רעים", "פרק ב'", "ביבר הזכוכית", "אחורי הקלעים", "מותו של סוכן", "שמנה" ו"הכתובה" בתיאטרון הקאמרי. בשנת 1998 זכה לחשיפה בעולם הטלוויזיה, כשכיכב בסדרת הדרמה המצליחה של אורי ובני ברבש, "טירונות", אשר שודרה במשך שלוש עונות בשידורי "רשת" בערוץ 2. במקביל ולאחר ירידת הסדרה, השתתף קליין ב"החצר" (2003) ב"ערוץ התכלת", ״משחק החיים״ בHOT, "משפחה וחצי" בטלוויזיה החינוכית, "המכון" ב"רשת" של ערוץ 2, "טייק אוואי", "הקמצן" בערוץ הילדים ו"חברות הכי טובות" (2006) ב"הוט 3". בנוסף, הנחה את "טלסינמה" בטלוויזיה החינוכית, והשתתף בסרט "קאמבק" של קבוצת באבון. בשנת 2005 השתתף בסרט הטלוויזיה "עכשיו או לעולם לא". בשנת 2007 השתתף בסרטה של איילת מנחמי, "נודל", בסרטו של ארנון צדוק, "רק כלבים רצים חופשי", בסדרה "האקס המיתולוגי" ב"קשת" של ערוץ 2, ובסרט "החברה של אמיל". בשנת 2008 עלו שלוש סדרות בהשתתפותו: "רביעיית רן" בערוץ yes stars ישראלי, "עד החתונה" ב"רשת" ו"על קצות האצבעות" בשידורי "קשת". בשנת 2010 עלתה סדרת הדרמה "בלו נטלי" בערוץ Yes Drama HD, בה גילם קליין את יוני. בשנת 2011 הופיע בתפקיד הראשי בסרט הקולנוע "השוטר". בשנת 2012 הופיע בסרט "למלא את החלל". במהלך אותה שנה הוקרנה ב-HOT3 הסדרה "אמא ואבאז", בה השתתף קליין בתפקיד ראשי לצד יהודה לוי ומיה דגן. במקביל באותה השנה גם שיחק בסרט "מלח ים", בבימויו של איתי לב. בשנת 2015 התמנה לתפקיד המנהל האמנותי של תיאטרון מ.ר.א.ה בקריית שמונה, ושיחק בסדרה "ג'וני ואבירי הגליל". באוקטובר 2016 שיחק בתפקיד הראשי בפסטיבל עכו הבינלאומי לתיאטרון אחר במחזה "ערב שקופיות", אותו גם כתב וביים. המחזה ממשיך לעלות ברחבי הארץ גם בימינו. בשנת 2018 גילם את דמותו של עוזר ראש אמ"ן למבצעים אהוד ברק בסרט "שבעה ימים באנטבה", המבוסס על אירועי מבצע אנטבה. באותה שנה יצא לאקרנים סרטו של מייק בורשטיין "אזימוט", והסרט "המועדון לספרות יפה של הגברת ינקלובה", שבשניהם הופיע בתפקיד ראשי.בנוסף שיחק בעונה השנייה של סדרת המתח כפולים לצד נטע ריסקין ומיקי לאון, ובתפקיד אלון בסדרת הנעורים ששודרה בטלוויזיה החינוכית "האוצר שלנו" בשנת 2019 שיחק בתפקיד ראשי בסרט "מראות שבורות". באותה שנה שיחק גם בסרט "אהבה בשלייקס" לצידם של יהודה ברקן וניצה שאול, בסדרה "כפולים" בתפקיד ראשי וגם בעונתה השלישית של הסדרה "השוטר הטוב" בתפקיד גדי יסעור, פאנסקסואל שנשוי לשרון. בשנים 2020–2021 שיחק בסדרה "אחד על אחד" בערוץ כאן 11. בשנת 2022 שיחק את תפקיד השוטר עמי בסדרה "ילדים ביער". בנוסף השתתף בהפקות של כאן 11 כמנחה של התוכנית "המייקרים" ובכאן חינוכית בתפקיד בסדרה "הבאר". בשנת 2023 שיחק בסדרה קורדרוי. בנוסף שיחק בעונה השנייה של סדרת הפשע "השוטרים" ששודרה בקשת 12. קליין נשוי לתסריטאית שירי ארצי. ב-2017 נפרדו לשנה וחצי וחזרו לחיים משותפים ולהם שלושה ילדים. 1996 מלגת קרן שרת בשנת סיום לימודיו 2004 פרס הראשון בפסטיבל "תיאטרונטו" על הצגת היחיד שלו, "בצהרי היום" יפתח קליין, ברשת החברתית פייסבוק יפתח קליין, ברשת החברתית אינסטגרם יפתח קליין, במיזם "אישים" לתיעוד היצירה הישראלית יפתח קליין, במסד הנתונים הקולנועיים IMDb (באנגלית) יפתח קליין, באתר "אידיבי", מאגר הידע העברי לקולנוע ישראלי ועולמי יפתח קליין, באתר ספר הקולנוע הישראלי יפתח קליין, באתר AllMovie (באנגלית) יפתח קליין, במסד הנתונים הקולנועיים KinoPoisk (ברוסית) ציפי שוחט, עכבר העיר אונליין, יפתח קליין: סוף סוף כוכב, באתר הארץ, 6 במרץ 2009 יונתן אסתרקין, בנות יפתח: ריאיון עם יפתח קליין, באתר nrg‏, 27 בינואר 2010 אמיר בוגן, יפתח קליין: "חסרים לנו גיבורים בקולנוע הישראלי", באתר ynet, 19 באוקטובר 2011 גילי איזיקוביץ, יפתח קליין: חרדי בקולנוע, הומו תל-אביבי בטלוויזיה, באתר הארץ, 7 בנובמבר 2012 אפי אליסי, יפתח קליין מתמודד עם המוות ונשאר בחיים, באתר nrg‏, 12 בינואר 2013 יעקב בר-און, ‏שבר צפונה: השחקן יפתח קליין עבר לצפון ובונה על מירי רגב, באתר מעריב אונליין, 2 בנובמבר 2015 עידוא דגן, מצא את הצפון: יפתח קליין קשמונאי גאה, באתר nrg‏, 19 בינואר 2016 דורה אריאל, ‏ריאיון עם יפתח קליין, כבר לא עוד שחקן בקאמרי, באתר "Time Out ישראל", 24 בינואר 2016 דליה בן ארי, גבר הולך לאיבוד: יפתח קליין על הפרידה משירי ארצי, באתר את, 19 בספטמבר 2017 רן בוקר, יפתח קליין: "בקריית שמונה הבנתי שאני תל אביבי פריבילגי", באתר ynet, 21 בנובמבר 2018 רחלי מלק-בודה, ‏"אני לא ברנז'ה", בעיתון מקור ראשון, 27 בנובמבר 2018 יואב בירנברג, אני מוכן להיות הראשון שיתחסן, באתר "ידיעות אחרונות", 17 בדצמבר 2020 אפרת וכטל, ‏שירי ואני הסתדרנו בנפרד. עכשיו אנחנו פה מבחירה, באתר ‏מאקו‏, 22 ביוני 2023 יפתח קליין, באתר אישים אורית מרלין-רוזנצוייג, שירי ארצי ויפתח קליין: "גם כשנפרדנו, לא היה לנו ספק באהבה שלנו", באתר ynet, 16 בינואר 2023